b"\n_START_ARTICLE_\nSemion Alap\xc3\xadn\n_START_SECTION_\nResultats destacats en competici\xc3\xb3\n_START_PARAGRAPH_\nVa quedar campi\xc3\xb3, amb Mikha\xc3\xafl Txigorin al torneig de St. Petersburg de 1878-79. El 1893, empat\xc3\xa0 al primer lloc al campionat de Berlin. Fou 6\xc3\xa8 a Berlin 1897, 10\xc3\xa8 al Torneig de Viena 1898 (Kaiser-Jubil\xc3\xa4umsturnier), i 5\xc3\xa8 al Torneig de Montecarlo 1901. El 1902 va assolir la seva millor classificaci\xc3\xb3 mundial, essent el 8\xc3\xa8 jugador del m\xc3\xb3n. El 1911, guany\xc3\xa0 el campionat de Munic._NEWLINE_Va jugar nombrosos matxs contra els millors jugadors de l'\xc3\xa8poca. Per exemple, empat\xc3\xa0 un matx (+1, =4, -1) contra Carl Schlechter el 1899 i va batre Siegbert Tarrasch en un matx amist\xc3\xb3s (+4 -3 =2) el 1902/3. El 1907 va guanyar un matx contra Stepan Levitski (5-0) a St. Petersburg.\n_START_SECTION_\nContribucions a la teoria dels escacs\n_START_PARAGRAPH_\nAlap\xc3\xadn \xc3\xa9s especialment conegut actualment per la creaci\xc3\xb3 de plantejaments de joc propis dins la majoria dels principals sistemes d'obertura. La majoria s\xc3\xb3n poc importants avui en dia, llevat de la Variant Alapin de la defensa siciliana, que \xc3\xa9s una important l\xc3\xadnia d'obertura existent en el repertori d'obertures de molts Grans Mestres."